ท่านชายกำมะลอ

ท่านชายกำมะลอ เป็นละครโทรทัศน์แนวตลก-คอมเมดี บทประพันธ์ของ เกร็ดแก้ว ถูกนำมาสร้างเป็นครั้งแรกในรูปแบบภาพยนตร์ ออกฉายในปี พ.ศ. 2529 สร้างโดย ไฟว์สตาร์โปรดักชั่น กำกับการแสดงโดย บัณฑิต ฤทธิ์ถกล นำแสดงโดย ฉัตรชัย เปล่งพานิช, จินตหรา สุขพัฒน์, ภัทรา ไวซ์, บดินทร์ ดุ๊ก, วรรษมน วัฒโรดม ต่อมาถูกนำมาสร้างเป็นละครโทรทัศน์ถึง 2 ครั้ง ในปี พ.ศ. 2540–พ.ศ. 2541 และ พ.ศ. 2559 ซึ่งทั้งสองครั้งผลิตโดย บริษัท ยูม่า 99 จำกัด กำกับการแสดงโดย ชูชัย องอาจชัย โดยออกอากาศทางสถานีวิทยุโทรทัศน์ไทยทีวีสีช่อง 3 นักแสดงในปี พ.ศ. 2540–พ.ศ. 2541 นำแสดงโดย จักรกฤษณ์ อำมรัตน์, รามาวดี นาคฉัตรีย์, จันทร์จิรา จูแจ้ง, เข็มอัปสร สิริสุขะ และ นักแสดงในปี พ.ศ. 2559 นำแสดงโดย ทฤษฎี สหวงษ์, พริมา พันธุ์เจริญ, โชติกา วงศ์วิลาศ, อริศรา โรเซ็นดาห์ล ถือเป็นละครเรื่องสุดท้ายของทฤษฎี สหวงษ์ ก่อนที่จะเสียชีวิต ละครเปิดกล้องเมื่อกลางปี 2558 ปิดกล้องเดือนตุลาคมของปีเดียวกัน เว็บไซต์ทีวีพูลออนไลน์วิจารณ์ละครฉบับนี้ว่า เป็น "ละครสนุกแต่ก็มีข้อคิดสอนใจ  ดูแล้วยังได้ข้อคิดด้วย"

ละครเป็นเรื่องราวเกี่ยวกับยิ่งยงที่มีอาชีพเป็นยามอยู่หน้าโรงแรมใหญ่ ซึ่งเขามีความทะเยอทะยานในชีวิตเป็นอย่างมาก จนวันหนึ่งมีคนเข้าใจผิดว่ายิ่งยงเป็น ท่านชายเทพยิ่งยง ผู้สูงศักดิ์ จึงได้สวมรอยเป็นท่านชาย

ตัวละคร

ตัวละครหลัก 
ยิ่งยง/ท่านชายเทพยิ่งยง
ยามหนุ่มรูปหล่อ กะล่อนแต่จริงใจ เมื่อต้องตกกระไดพลอยโจนเข้ารับบท ท่านชายเทพยิ่งยง ก็ทำตัวเนียนเลอค่าสูงสง่าไม่มีที่ติ จนเป็นที่หลงรักของทุกคน
หญิงนุ้ย
สาวสวยลูกหลานเจ้าพระยา มีทั้งเงินและตระกูล จึงเป็นที่หมายปองของหนุ่มๆ เบื้องหน้าหญิงนุ้ยดูสูงศักดิ์แต่เบื้องหลังทำตัวติดดินเหมือนปุถุชนคนธรรมดา
หญิงเพชรพริ้ง
สาวสวยไฮโซลูกผู้ดีตระกูลเก่า แต่ถังแตก เบื้องหน้าอ่อนหวาน มีกริยามารยาทงดงาม แต่เบื้องหลังสุดร้ายคอยกดขี่จิกตีคนรับใช้ ใช้ชีวิตหรูหรา จมไม่ลง
เงี๊ยบ
อาตี๋น้อยลูกชายร้านเพชร ใจร้อนวู่วาม แต่จริงใจ
กระแต/ท่านหญิงกระต่ายน้อย
สาวสิบแปดมงกุฎฉายา สวยมือกาว กระแตแสบซ่า ก๋ากั่น เป็นน้องสาวยิ่งยง
น้อย/คุณชายน้อย
ลูกคนขับสามล้อ แต่อยากมีชาติตระกูล จึงอุปโลกน์ตัวเองขึ้นเป็นท่านชายน้อย
ริซ่า
ลูกสาวเศรษฐีเจ้าของโรงงานน้ำปลา อยากเข้าวงการไฮโซจึงทุ่มเงินและทำทุกอย่างเพื่อพาตัวเองเข้าวงสังคม
เอ๊กซ์
เกย์หนุ่มหล่อ นักต้มตุ๋น หลอกเอาเงินจากริซ่าโดยบอกว่าจะแต่งงานด้วย
เบิร์ด
เกย์คู่ขาเอ๊กซ์ เป็นหน่อบี๋ได้ทั้งหญิงและชาย
ท่านชายสดายุ
ท่านชายตัวจริงมีทั้งเงินและชาติตระกูลแต่อยากมีเมียเด็กชอบเพชรพริ้งโดยไม่ได้ ดูสารรูปว่าตัวเองเป็นท่านชายมะเขือเผา
คุณหญิงพวงเพชร
แม่เพชรพริ้ง ใช้ชีวิตหรูหรา จมไม่ลงเช่นเดียวกับลูกสาว

รายชื่อนักแสดง

อ้างอิง

แหล่งข้อมูลอื่น
 

นวนิยายไทย
ละครโทรทัศน์ไทย
รายการโทรทัศน์ช่อง 3
รายการโทรทัศน์ที่เริ่มออกอากาศตั้งแต่ พ.ศ. 2559